[pic] | ЕВРОПЕЙСКА КОМИСИЯ |

Брюксел, 8.2.2010

COM(2010)28 окончателен

ДОКЛАД НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

Оценка на прилагането на мярката за ранно пенсиониранеЧлен 9 от приложение VIII към Правилника за длъжностните лица ичлен 39 от Условията за работа на другите служителина Европейските общности

ДОКЛАД НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

Оценка на прилагането на мярката за ранно пенсиониранеЧлен 9 от приложение VIII към Правилника за длъжностните лица ичлен 39 от Условията за работа на другите служителина Европейските общности

Правно основание на ранното пенсиониране : член 9, параграф 2 от приложение VIII към Правилника и член 39 от Условията за работа на другите служители.

Настоящият доклад за оценка е изготвен съгласно член 9, параграф 2 от приложение VIII към Правилника, в който е предвидено в срок от пет години след приемането на мярката за ранно пенсиониране Комисията да представи на Европейския парламент и на Съвета доклад за оценка на прилагането на тази мярка. В посочения член се предвижда по-конкретно, че:

„Органът по назначаването може да реши, в интерес на службата и въз основа на обективни критерии и прозрачни процедури, предвидени в общите разпоредби за изпълнение, да не прилага по отношение на съответните длъжностни лица намалението на пенсията с 3,5 % за всяка година, предшестваща годината, в която лицето би придобило право на пенсия за осигурителен стаж[1]. Общият брой на длъжностните лице и на срочно наетите лица, които се пенсионират, без пенсията им да бъде намалена, за една година не може да надвишава 10 % от броя на длъжностните лица във всички институции, които са се пенсионирали през предходната година. Годишният процент може да варира от 8 % до 12 %, при общо ограничение от 20 % за две години и спазване на принципа на бюджетния неутралитет . Освен това след пет години, освен доклада за оценка, който е длъжна да представи, Комисията може да внесе, ако е необходимо, и предложение по член 283 от Договора за ЕО, според което максималният процент следва да бъде фиксиран между 5 % и 10 % за всички длъжностни лица от всички институции, които са се пенсионирали през предходната година“.

Освен това в член 39 от Условията за работа на другите служители (УРДС) е предвидено, че посоченият по-горе член се прилага при следните условия:

„В интерес на службата, органът по назначаването може да реши въз основа на обективни критерии и прозрачни процедури, предвидени в общи правила по прилагането, да не прилага никакво намаление по отношение на пенсията на даден срочно нает служител, но за не повече от осем срочно наети служители във всички институции за всяка една година . Годишната бройка може да варира в рамките на средно десет души на всеки две години и при спазване на принципа на бюджетния неутралитет . Преди да изтекат пет години, Комисията представя на Европейския парламент и на Съвета доклад за оценка на прилагането на тази мярка. Ако е необходимо, Комисията внася предложение по член 283 от Договора за ЕО за промяна на максималната годишна бройка“.

- Спазване на разпоредбите на член 9, параграф 2 от приложение VIII към Правилника и на член 39 от УРДС

- В настоящия доклад се разглежда спазването на максималния брой на длъжностните лица и срочно наетите служители, които са се пенсионирали всяка една година, без пенсията им да бъде намалена, както и спазването на бюджетния неутралитет след прилагане на мярката.

А) Брой пенсионирания и спазване на процентното ограничение

- А.1) Спазване на ограничението от 10 % (чл. 9, пар. 2 от прил. VIII към Правилника)

От 2004 г., когато мярката влезе в сила, досега са проведени шест кампании по ранно пенсиониране без намаляване на пенсионните права. За всички кампании по ранно пенсиониране броят на пенсиониранията възлиза на 387 длъжностни лица и срочно наети служители общо за всички институции. Това съответства на 10,06 % от общо 3 846-те длъжностни лица и срочно наети служители, които са се пенсионирали или ще се пенсионират между 2004 г. и 31 декември 2009 г. във всички институции. Този брой показва, че разпоредбата от Правилника е спазена през целия референтен период.

Ранно пенсиониране без намаляване на пенсионните права (чл. 9, пар. 2 от приложение VIII към Правилника) Общо за всички институции |

Година на кампанията | Брой пенсионирания (чл. 52) през предходната година | Брой ранни пенсионирания (чл. 9, пар. 2 от прил. VIII) | % ранни пенсионирания без намаляване на пенс. права Спазване на чл. 9, пар. 2 от прил. VІІІ x ≤ 10 % | % ранни пенсионирания без намаляване на пенс. права Спазване на чл. 9, пар. 2 от прил. VІІІ за период от 2 год. ≤ 20 % |

2004 | 484 | 47 | 9,71 % |

2005 | 559 | 63 | 11,27 % |

2004—2005 | 1 043 | 110 | 10,55 % | 20,98 % |

2006 | 558 | 56 | 10,04 % |

2007 | 689 | 68 | 9,87 % |

2006—2007 | 1 247 | 124 | 9,94 % | 19,91 % |

2008 | 769 | 71 | 9,23 % |

2009 | 787 | 82 | 10,41 % |

2008—2009 | 1 556 | 153 | 9,83 % | 19,64 % |

ОБЩО (2004—2009) | 3 846 | 387 | 10,06 % |

Първи двегодишен период: кампании 2004 и 2005

През този период броят на ранните пенсионирания без намаляване на пенсионните права възлиза общо за всички институции на 47 длъжностни лица и срочно наети служители за 2004 г. и 63 за 2005 г. Това съответства на 9,71 % от общо 484-те пенсионирали се през 2003 г.[2] длъжностни лица и срочно наети служители във всички институции и на 11,27 % от общо 559-те пенсионирали се през 2004 г. длъжностни лица и срочно наети служители във всички институции; следователно резултатът за първия двегодишен период (общо 20,98 % за кампании 2004 и 2005) е близък до 10 % (10,5 %). Тези цифри са в съответствие с ограничението от 10 %, установено в Правилника.

Втори двегодишен период: кампании 2006 и 2007

През този период броят на ранните пенсионирания без намаляване на пенсионните права възлиза общо за всички институции на 56 длъжностни лица и срочно наети служители за 2006 г. и 68 за 2007 г. Това съответства на 10,04 % от общо 558-те пенсионирали се през 2005 г. по член 52 длъжностни лица и срочно наети служители във всички институции и на 9,87 % от общо 689-те пенсионирали се през 2006 г. по член 52 длъжностни лица и срочно наети служители във всички институции; следователно резултатът за втория двегодишен период (общо 19,91 % за кампании 2006 и 2007) е под 10 % (9,94 %) Тези цифри са в съответствие с ограничението от 10 %, установено в Правилника.

Трети двегодишен период: кампании 2008 и 2009

Въпреки че съгласно разпоредбите на Правилника петгодишният доклад за оценка не следва да обхваща 2009 г., се наложи тя да се включи в него предвид на посоченото в Правилника ограничение от 20 % на общия брой пенсионирания за две години. Така броят на пенсиониранията беше анализиран за трите периода от по две години, за които се разполага с данни: 2004—2005 г., 2006—2007 г. и 2008—2009 г.

През периода 2008—2009 г. общо за всички институции броят на ранните пенсионирания без намаляване на пенсионните права възлиза съответно за двете кампании на 71 и на 82 длъжностни лица и срочно наети служители. Това съответства на 9,23 % от общо 769-те пенсионирали се през 2007 г. по член 52 длъжностни лица и срочно наети служители във всички институции и на 10,41 % от общо 787-те пенсионирали се през 2008 г. по член 52 длъжностни лица и срочно наети служители във всички институции. Следователно резултатът за този трети двегодишен период (общо 19,64 % за кампании 2008 и 2009) е под 10 % (9,83 %). Тези цифри са в съответствие с ограничението от 10 %, установено в Правилника.

- А.2) Спазване на разпоредбите на член 39 от УРДС

- За периода от 2004 г. до 31 декември 2009 г. общо 10 срочно наети служители са се пенсионирали или ще се пенсионират по-рано. Разпределението е, както следва:

- 2 през 2005 г. (ЕП)

- 2 през 2006 г. (ЕП)

- 3 през 2007 г. (2 ЕП и 1 КОМ)

- 3 през 2008 г. (ЕП)

- 3 през 2009 г. (ЕП)

- Този брой е далеч под предвиденото в разпоредбите ограничение от не повече от 8 пенсионирания на срочно наети служители годишно във всички институции и от средно 10 пенсионирания на две години.

- Б) Спазване на бюджетния неутралитет

Общата стойност на разходите по мярката от влизането ѝ в сила през 2004 г. беше изчислена въз основа на метода, използван за съставяне на съответната финансова обосновка ( „метод на Сметната палата“ ) при приемането на новия Правилник.

Съгласно посочения в Правилника референтен период от „ пет години след приемането на мярката “, за който следва да се отнася настоящата оценка, кампания 2009 не беше взета предвид при изчисляването на бюджетния неутралитет, за разлика от изчисленията за проверка на спазването на процентното ограничение на броя на пенсиониранията, в който случай данните за нея бяха необходими. Следователно изчисленията във връзка с бюджетния неутралитет се базират на пенсиониранията от петте кампании, проведени между 2004 и 2008 г.

По-специално, за да се демонстрира бюджетният неутралитет, общата стойност на разходите за ранното пенсиониране на 304-те[3] бенефициери от всички институции, пенсионирани между 2004 г. и 31 декември 2008 г., беше съпоставена с хипотетичния размер на бюджетните разходи при пенсиониране на същите тези лица на 60 години[4]. Освен това, тъй като се установи, че 71 % от популацията на ранно пенсионираните [5] биха придобили право на максималния размер на пенсията за осигурителен стаж по смисъла на член 77 от Правилника[6] най-късно 8 месеца след навършване на 60 години, направено беше сравнение и за този хипотетичен случай[7]. Съпоставка при вариант на пенсиониране на 65 години не беше направена, тъй като по принцип ранното пенсиониране не представлява интерес за служителите, които остават на длъжност до тази възраст.

Общият размер на разходите за ранно пенсиониране е равен на сбора от два елемента: разходите за самата пенсия, която се предполага, че се изплаща на 304-те ранно пенсионирани служители от деня на пенсионирането им до възрастта, на която е статистически вероятно да починат[8], и разходите за заместниците им през същия период.

За изчисляване на разходите за заместниците се предполага, че ранно пенсионираните служители във функционална група AD са заменени от служители AD5, служителите AST/ex-B — от AST3 и AST/ex-C — от AST1. Използваният процент за изчисляване на развитието на заплатите на заместниците е 3,4 %. Той съответства на очакваното годишно развитие на заплатите през следващите години съгласно кариерното развитие, предвидено в приложение 1Б към Правилника. Използваният процент за изчисляване на надбавката за експатриране на заместниците е 13,3 %[9]. При изчисляването на общите разходи за заместниците е отчетен и общият размер на вноските в пенсионноосигурителната схема. Изчисленият по този начин общ размер на разходите за ранно пенсиониране беше сравнен с общия размер на разходите за пенсии на същите лица и на разходите за техните заместници при пенсиониране на 60 години[10] или след достигане на възрастта, при която биха придобили право на максималния размер на пенсията за осигурителен стаж.

След направените изчисления съпоставянето на разходите за пенсии на ранно пенсионираните служители с разходите за пенсиите им при пенсиониране на 60 години показва, че институциите реализират икономии от средно 56 507 € на човек за целия период на получаване на пенсията. Ако се сравнят същите тези разходи с разходите при евентуално пенсиониране на служителите при достигане на възрастта, на която те биха придобили право на максималния размер на пенсията за осигурителен стаж, се получават икономии в размер на 139 262 €.

Трябва да се отбележи, че използването при изчисленията на развитието на заплатите от 3,4 % съгласно приложение 1Б към Правилника (вместо 2,3 %) и това на средностатистическа възраст на настъпване на смъртта въз основа на очакваната продължителност на живота при раждане (75 години за мъжете и 81 години за жените, а не 80 години за мъжете и 84 години за жените, каквито са стойностите в момента на навършване на 60 години) съответстват на най-неблагоприятните ситуации за изчисляване на разходите за мярката. Ако се използват процент на развитие на заплатите от 2,3 % за изчисляване на заплатите на заместниците и по-голяма очаквана продължителност на живота, ще се получат още по-големи икономии за институциите. За да се провери бюджетният неутралитет на прилагането на мярката обаче, беше предпочетен подходът на „ най-неблагоприятния сценарий“ .

Въз основа на този анализ и на изчисленията, направени въз основа на действителните данни за 304-те ранно пенсионирани служители между 2004 г. и края на декември 2008 г., се установи, че във всички случаи мярката е бюджетно неутрална. Като се има предвид възрастовата пирамида на длъжностните лица, тази мярка е средство за ефикасно управление на човешките ресурси, което подкрепя усилията за обновяване на популацията, особено в институциите, от които се иска да извършват дейността си, без да увеличават броя на служителите, като например Комисията. От друга страна, нарастващият интерес на служителите към мярката, намиращ изражение във все по-големия брой кандидатури, също оправдава напълно нейното запазване. Поради това Комисията не смята, че е уместно да използва възможността, предвидена в края на член 9, параграф 2 от приложение VIII. |

РАЗХОДИ ЗА РАННО ПЕНСИОНИРАНЕ* ПРОЦЕНТ НА ГОДИШНОТО РАЗВИТИЕ НА ЗАПЛАТИТЕ (ПРИЛОЖЕНИЕ 1Б КЪМ ПРАВИЛНИКА*) |

Общо разходи за 304-те ранно пенсионирани служители и заместниците им до възрастта, на която статистически се очаква да починат: ♂:75 год. / ♀:81 год. | Средни разходи/човек за целия период на получаване на пенсията (средно ~22 год.) | Средни разходи/човек/година |

ИКОНОМИИ ОТ ИНСТИТУЦИЯТА при пенсиониране на ранно пенсионирания служител на 60 год. или със 70 % |

За всички 304 пенсионирани лица за целия период, през който статистически се очаква да получават пенсията | 60 год. | 17 178 042 € |

70 % | 42 335 727 € |

На човек за целия период, през който статистически се очаква да получава пенсията | 60 год. | 56 507 € |

70 % | 139 262 € |

На човек годишно за целия период, през който статистически се очаква да получава пенсията | 60 год. | 2 568 € |

70 % | 6 330 € |

*Процент на развитие на заплатите: 3,4 %; корекционен коефициент: 3,48 % (средна очаквана стойност за целия период на получаване на пенсията)

**Изчисленията за човек годишно се посочват само информативно предвид на това, че за изчислението на годишните разходи са използвани средни приблизителни стойности

ПРИЛОЖЕНИЕ

1. Приложение 1: Общи бележки за основните взети предвид елементи

2. Приложение 2: Елементи, използвани за изчисляване на разходите

3. Приложение 3: Графики

4. Разпределение на ранните пенсионирания по институции (2004—2008 г.)

5. Брой пенсионирания по член 52 (година n-1) и брой одобрени кандидати за ранно пенсиониране общо за всички институции (2004—2008 г.)

6. Разпределение на ранно пенсионираните служители по пол общо за всички институции (2004—2008 г.)

7. Разпределение на ранните пенсионирания по функционални групи общо за всички институции (2004—2008 г.)

8. Приложение 4: Четири примера за изчисляване на разходите за ранно пенсиониране и пенсиониране на 60 години и/или със 70 %

ПРИЛОЖЕНИЕ 1

ОБЩИ БЕЛЕЖКИ

ЗА ОСНОВНИТЕ ЕЛЕМЕНТИ, ВЗЕТИ ПРЕДВИД В ИЗЧИСЛЕНИЯТА НА РАЗХОДИТЕ ЗА МЯРКАТА ЗА РАННО ПЕНСИОНИРАНЕ

Изчисленията са направени въз основа на три елемента: разходи за пенсиите , разходи за осигуровките за пенсията и разходи за заместниците . Разходите за пенсиите и тези за осигуровките за пенсията имат негативно отражение върху общностния бюджет. Това негативно отражение обаче се компенсира в голяма степен от третия елемент — разходите за заместниците, така че мярката за ранно пенсиониране като цяло има положителен ефект върху общностния бюджет.

9. Разходите за пенсията са изчислени в следните случаи:

ранно пенсиониране

пенсиониране на 60 години

пенсиониране със 70 %

Отражение : бюджетни разходи

Разсъждение : Ранно пенсионираният служител ще получава пенсията в продължение на повече години, отколкото ако се пенсионира на 60 години (или със 70 %), и размерът на пенсията не може да компенсира допълнителните разходи.

10. Разходи за осигуровките за пенсията — разликата в осигурителните вноски между пенсионерите и заместниците до 60 години (или 70 %), компенсирана от разликата във вноските (по-малки) на заместника в случай на пенсиониране едва на 60 години (или със 70 %).

Отражение : бюджетни разходи

Разсъждение : Налице е загуба на пенсионни осигуровки при сравнение на осигуровките на служител с по-голяма заплата, който обаче понастоящем е в пенсия, и осигуровките на млад служител в началото на кариерата си. Загубата обаче се компенсира от по-високите разходи за заплата на заместника , а следователно и за осигурителните вноски, при навършване на 60 години (или на възрастта за 70 %) вследствие на повишаванията в стъпка и в степен, които заместникът ще е получил тогава, в сравнение с вноските на заместника на пенсионера, в случай че последният се пенсионира едва на 60 години.

11. Разходи за заместника — разликата в заплатата между пенсионерите и заместниците до 60 години (или възрастта, при която длъжностното лице може да предяви право на пенсия в размер на 70 %), компенсирана от разликата в заплатата (по-ниска) на заместника в случай на пенсиониране едва на 60 години (или със 70 %).

Отражение : икономии

Разсъждение : Ранното пенсиониране позволява пенсионираният да бъде заместен от млад служител, нает на начална степен. Ползите обаче се компенсират от по-високите разходи за заплата на заместника на ранно пенсионирания служител при навършване на 60 години (или на възрастта за 70 %) вследствие на повишаванията в стъпка и в степен, които заместникът ще е получил тогава. Освободената по-висока степен не оказва влияние, понеже, от една страна, съгласно разпоредбите на новия правилник се изисква минимален брой повишавания, налични във всяка степен, което задължава бюджетния орган да одобри недостигащите повишавания, и от друга — институциите са длъжни да съблюдават средно програмирано управление на ритъма на повишаванията, определен в Правилника.

ПРИЛОЖЕНИЕ 2

ЕЛЕМЕНТИ, ИЗПОЛЗВАНИ ЗА ИЗЧИСЛЯВАНЕ НА РАЗХОДИТЕ

Взетите предвид в изчисленията елементи са същите като използваните при изчислението от PMO на пенсията на съответните пенсионери.

Възраст на настъпване на смъртта : Изчисленията са направени въз основа на средностатистическата очаквана продължителност на живота при раждане (по данни на Евростат): 75 години за мъжете и 81 години за жените.

Основна заплата на заместника: разграничение в зависимост от годината на пенсиониране:

Пенсионирания между: | AD | AST1 | AST3 |

1.7.2004 г. – 30.6.2005 г. | 3 998 | 2 440 | 3 123 |

1.7.2005 г. – 30.6.2006 г. | 4 086 | 2 493 | 3 192 |

1.7.2006 г. – 30.6.2007 г. | 4 180 | 2 551 | 3 265 |

1.7.2007 г. – 30.6.2008 г. | 4 239 | 2 586 | 3 311 |

1.7.2008 г. – 30.6.2009 г. | 4 366 | 2 664 | 3 410 |

Ранно пенсиониране

Годишни разходи за пенсия | Основна заплата x процент пенсия x 12 [pic] За лицата, чиято пенсия съгласно придобития процент е под жизнения минимум, е взета предвид реално изплащаната от PMO пенсия (използване на процент, прилаган към основната заплата на служител AST0101): от 1.7.2004 г. до 30.6.2005 г.: 2 341,61 от 1.7.2005 г. до 30.6.2006 г.: 2 393,13 от 1.7.2006 г. до 30.6.2007 г.: 2 448,17 от 1.7.2007 г. до 30.6.2008 г.: 2 482,44 от 1.7.2008 г. до 30.6.2009 г.: 2 556,91 |

Общо разходи за пенсионера до смъртта му | Годишни разходи за пенсия x (средна възраст на настъпване на смъртта – възраст при пенсионирането + 1) |

Общо разходи за заместника до смъртта на пенсионера | [pic] Годишното развитие на заплатите е изчислено въз основа на кариерното развитие, предвидено в приложение 1Б към Правилника (3,4 %) |

Осигуровки на заместника | Платените осигуровки (10,9 %) на заместника за периода между възрастта в момента на ранното пенсиониране на пенсионера и възрастта при смъртта на пенсионера |

Разходи за ранно пенсиониране | Общо разходи за пенсионера до смъртта му + Общо разходи за заместника до смъртта на пенсионера – Осигуровки на заместника |

Нормално пенсиониране

Процент на пенсията | Процент на пенсията, който пенсионерът би получил, ако работи до навършване на 60 год., т.е. (60 год. – възраст при пенсионирането) x 2 % + процент пенсия в момента на ранното пенсиониране [pic] Максималният размер е 70 %. Всички проценти над 70 % се прилагат за пенсионерите, получаващи жизнения минимум (% * AST0101) — вж. обясненията в Годишни разходи за пенсия при ранно пенсиониране |

Годишни разходи за бъдещия пенсионер на 60 год. | Основната заплата на пенсионирания на 60 год. с отчитане на средното годишно увеличение (повишаване в стъпка и в степен): Последна основна месечна заплата x 12 x годишно увеличение (60 год. – възраст при ранното пенсиониране) |

Общо разходи за бъдещия пенсионер до 60 год. | Обща сума на основните заплати на бъдещия пенсионер до 60 год. с отчитане на средното годишно увеличение (повишаване в стъпка и в степен) |

Годишни разходи за пенсионера след 60 год. до смъртта му | Процент пенсия на 60 год. x годишни разходи бъдещ пенсионер на 60 год. |

Общо разходи за пенсионера до смъртта му | Годишни разходи за пенсионера след 60 год. до смъртта му x (възраст на настъпване на смъртта – 60 год.) |

Общо разходи за заместника до смъртта на пенсионера | Годишното развитие на заплатите е изчислено въз основа на кариерното развитие, предвидено в приложение 1Б към Правилника (3,4 %) |

Осигуровки на бъдещия пенсионер до 60 год. | Общо разходи за бъдещия пенсионер до 60 год. x 10,9 % |

Осигуровки на заместника до смъртта на пенсионера | Общо разходи за заместника до смъртта на пенсионера x 10,9 % |

Разходи за нормално пенсиониране | Общо разходи за бъдещия пенсионер до 60 год. + Общо разходи за пенсионера до смъртта му + Общо разходи за заместника до смъртта на пенсионера – Осигуровки на бъдещия пенсионер до 60 год. – Осигуровки на заместника до смъртта на пенсионера |

Пенсиониране със 70 %

Процент на пенсията | Таванът от 70 % се прилага само за лицата, за които процентът на пенсията на 60 год. не надхвърля 70 %. За лицата, за които процентът на пенсията на 60 год. е над 70 %, годишните разходи за пенсия са равни на тези за пенсиониране на 60 год. |

Години за достигане на 70 % | (70 % – процент пенсия на 60 год.) / (2 % + 5 % x процент пенсия на 60 год.) [pic] След 60 год. служителите придобиват повече години осигурителен стаж (допълнителни 5 % от правата, придобити на 60 год.) |

Пенсионна възраст | 60 год. + необходимите години за достигане на 70 % при спазване на максимум от 65 год. |

Годишни разходи за бъдещия пенсионер със 70 % | Последна основна месечна заплата x 12 x годишно увеличение (възраст при достигане на 70 % – възраст при ранното пенсиониране) |

Общо разходи за бъдещия пенсионер до 70 % | Обща сума на основните заплати на бъдещия пенсионер до 70 % с отчитане на средното годишно увеличение (повишаване в стъпка и в степен) |

Годишни разходи за пенсионера след 70 % до смъртта му | 70 % x годишните разходи за бъдещия пенсионер със 70 % |

Общо разходи за пенсионера до смъртта му | Годишни разходи за пенсия след 70 % до смъртта x (възраст на настъпване на смъртта – пенсионна възраст с достигнати 70 %) |

Общо разходи за заместника до смъртта на пенсионера | Годишното развитие на заплатите е изчислено въз основа на кариерното развитие, предвидено в приложение 1Б към Правилника (3,4 %) |

Осигуровки на бъдещия пенсионер до 70 % | Общо разходи за бъдещия пенсионер до 70 % x 10,9 % |

Осигуровки на заместника до смъртта на пенсионера | Общо разходи за заместника до смъртта на пенсионера x 10,9 % |

Разходи за нормално пенсиониране | Общо разходи за бъдещия пенсионер до 70 % + Общо разходи за пенсионера до смъртта му + Общо разходи за заместника до смъртта на пенсионера – Осигуровки на бъдещия пенсионер до 70 % – Осигуровки на заместника до смъртта на пенсионера |

Надбавки за експатриране | 13,3 %: използван процент в изчислението в предварителния проектобюджет за 2010 г. |

Корекционен коефициент държава | Използваната средна стойност от 3,48 % на корекционния коефициент е изчислена въз основа на наличните годишни данни: 2004 г.: 7,02316 %; 2005 г.: 5,94000 %; 2006 г.: 5,09164 %; 2007 г.: 4,48229 %; 2008 г.: 3,00952 %; прогнозна стойност за 2009 г.: 3,00952 % и от 2010 г.: 3,00 % Средна стойност: = 7,02316 + 5,94 + 5,09164 + 4,48229 + 3,00952 + 3,00952 + 3*16)/22 = 3,48 % |

Приложение 3

Разпределение на ранните пенсионирания по институции (2004—2009 г.)

12. [pic]

13. [pic]

14. [pic]

[pic]

ЕВРОПЕЙСКА КОМИСИЯ

[pic]

СЪВЕТ

[pic]

ЕВРОПЕЙСКИ ПАРЛАМЕНТ

[pic]

СЪД

[pic]

СМЕТНА ПАЛАТА

[pic]

ИКОНОМИЧЕСКИ И СОЦИАЛЕН КОМИТЕТ

[pic]

КОМИТЕТ НА РЕГИОНИТЕ

[pic]

АГЕНЦИИ

[pic]

Приложение 4

Пример за изчисление за ранно пенсиониран служител на 57 год. Сравнение на разходите за ранно пенсиониране и за пенсиониране на 60 год.

[pic]

Пример за изчисление за ранно пенсиониран служител на 56 год. Сравнение на разходите за ранно пенсиониране и за пенсиониране със 70 % (на 63 год.)

[pic]

Пример за изчисление за ранно пенсиониран служител на 57 год. Сравнение на разходите за ранно пенсиониране и за пенсиониране със 70 % (на 65 год.)

[pic]

Пример за изчисление за ранно пенсиониран служител на 56 год. Сравнение на разходите за ранно пенсиониране и за пенсиониране на 60 год.

[pic]

[1] По смисъла на член 77 от Правилника.

[2] По смисъла на член 52.

[3] Едно лице с право да се възползва от тази мярка оттегли молбата си, в резултат на което общият брой на пенсионираните през периода 2004—2008 г. намаля от 305 на 304.

[4] Пенсиониране по смисъла на член 22 от приложение XIII към Правилника.

[5] 216 души.

[6] 70 % от последната основна заплата.

[7] При изчисленията в този случай хипотезата за пенсиониране на 60 години беше възприета и за останалите 29 %.

[8] 75 години за мъжете и 81 години за жените (по данни на Евростат).

[9] На базата на залегналия в бюджета на Комисията среден процент на надбавките.

[10] Пенсиониране по смисъла на член 22 от приложение XIII към Правилника.